|  |  |  |
| --- | --- | --- |
|  | | **6.** |
| **TÖRÖKSZENTMIKLÓS VÁROS POLGÁRMESTERE** | | |
| **E L Ő T E R J E S Z T É S** | | |
| A Képviselő-testület 2015. december 17. napján tartandó **rendkívüli nyilvános** ülésére | | |
|  | | |
| Előterjesztő megnevezése: | Markót Imre polgármester | |
| Iktatószám: | 2-255/2015-F-1. | |
| Tárgy: | **Törökszentmiklós Város kitüntető díjainak adományozásáról szóló 30/2011. (XII. 01.) önkormányzati rendelet módosításáról** | |
| Előterjesztés jellege: | **Rendelet-tervezet** | |
| Döntéshozatal: | minősített többség (Mötv. 42. § (1) bek. 1. pont.; 50. §) | |
| Melléklet: | 1 db **rendelet tervezet**  1 db **hatásvizsgálati lap** | |
| Készítette: | Pozderka Judit osztályvezető | |
| Véleményezésre megküldve: | a Képviselő-testület **Oktatási és Kulturális** Bizottsága  **Pénzügyi és Városfejlesztési** Bizottsága  részére | |
| Törvényességi véleményezésre bemutatva: | 2015. december 8. | |

**Tisztelt Képviselő-testület!**

1. **ÁLTALÁNOS INDOKOLÁS**

Törökszentmiklós Város kitüntető díjainak adományozásáról szóló 30/2011. (XII. 01.) önkormányzati rendelet (a továbbiakban Rendelet) tartalmazza a Díszpolgári cím, a Pro Urbe Törökszentmiklós díj és a Törökszentmiklósért Emlékérem adományozásának szabályait.

Törökszentmiklós Városi Önkormányzat Képviselő-testülete „Törökszentmiklós Város Közművelődési Díj” kitüntetést kíván alapítani, amellyel olyan személyt, közösséget kíván elismerni, aki a város közművelődésében, kulturális életében tartósan kiemelkedő eredményt ért el és kitűnt a közéletben való aktív részvételével, társadalmi aktivitásával.

A díj adományozására minden évben a Magyar Kultúra Napja alkalmából kerülne sor. A díj adományozására javaslatot tehet:

a) Képviselő-testület szakmai bizottsága,

b) a szakmához kapcsolódó intézmények,

c) szakmai munkaközösségek,

d) civil szervezetek

e) legalább három települési képviselő.

A díj alapítása elősegíti Törökszentmiklós Város kulturális értékeinek, hagyományainak gondozását, megőrzését.

1. **RÉSZLETES INDOKOLÁS**

A Rendelet tervezet 1. §

A Preambulumban szükséges változtatások módosítását célozza

A Rendelet tervezet 2. §

A rendelet tervezet második szakasza rendelkezik a Törökszentmiklós Város Közművelődési Díj adományozásának szabályairól.

A Rendelet tervezet 3. §

A rendelet harmadik szakasza a hatályról rendelkezik.

1. **ELŐZETES HATÁSVIZSGÁLAT**

*A jogalkotásról* szóló 2010. évi CXXX. törvény 17. §-a alapján, az előzetes hatásvizsgálattal a jogszabály előkészítője felméri a szabályozás várható következményeit. Önkormányzati rendelet esetén a helyi önkormányzat képviselő-testületét az előzetes hatásvizsgálat eredményéről tájékoztatni kell. Ugyanezen törvény 17. § (2) bekezdése értelmében, a hatásvizsgálat során vizsgálni kell

*a)* a tervezett jogszabály valamennyi jelentősnek ítélt hatását, különösen

*aa)* társadalmi, gazdasági, költségvetési hatásait,

*ab)* környezeti és egészségi következményeit,

*ac)* adminisztratív terheket befolyásoló hatásait, valamint

*b)* a jogszabály megalkotásának szükségességét, a jogalkotás elmaradásának várható következményeit, és

*c)* a jogszabály alkalmazásához szükséges személyi, szervezeti, tárgyi és pénzügyi feltételeket.

**A tervezett jogszabály várható következményei, különösen**

1. **A rendeletalkotás társadalmi, gazdasági, költségvetési hatásai:** Az előterjesztésben foglalt tervezet az önkormányzati költségvetésre 2015. évben kiadásnövekedést nem jelent. A 2016-os év költségvetésében fog jelentkezni a többletkiadás.
2. **környezeti következményei:** Nincs környezeti hatása.
3. **egészségi következményei:** Nincs egészségügyi hatása.
4. **adminisztratív terheket befolyásoló hatásai:** A rendelet módosításával Törökszentmiklósi Polgármesteri Hivatal adminisztratív terhei nem változnak.

**VII. megalkotásának szükségessége:** Törökszentmiklós Város Közművelődési Díjának megalapításához jogszabály alkotása szükséges.

**VIII. a jogalkotás elmaradásának várható következményei:** -

**IX. alkalmazásához szükséges személyi, szervezeti, tárgyi és pénzügyi feltételek:** A végrehajtás feltételei a Polgármesteri Hivatal szervezetén keresztül biztosítottak.

**Tisztelt Képviselő-testület!**

A fentiek alapján javaslom a következő rendelet-tervezet elfogadását.

Törökszentmiklós, 2015. december 8.

**Markót Imre**

**polgármester**

**TÖRÖKSZENTMIKLÓS VÁROSI ÖNKORMÁNYZAT**

**KÉPVISELŐ-TESTÜLETÉNEK**

**\_\_\_\_/2015. ( \_\_\_\_ )**

**ÖNKORMÁNYZATI RENDELETE**

**Törökszentmiklós Város kitüntető díjainak adományozásáról szóló 30/2011 (XII. 01.) önkormányzati rendelet módosításáról**

A Törökszentmiklós Városi Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés i.) pontjában meghatározott feladatkörében eljárva a következőket rendeli el.

1. § Törökszentmiklós Város kitüntető díjainak adományozásáról szóló 30/2011. (XII. 01.) önkormányzati rendelet (továbbiakban: Rendelet) preambulum része kiegészül a d) ponttal

*d, „Törökszentmiklós Város Közművelődési díj”*

1. § A Rendelet 14. §-t követően a következő IV. fejezettel egészül ki:

*IV. fejezet*

***Törökszentmiklós Város Közművelődési Díj***

*14./A. §*

*Törökszentmiklós Városi Önkormányzat Képviselő-testülete Közművelődési Díjat, szakmai elismerést alapít, azon személyek, közösségek részére, akik a város közművelődésében, kulturális életében tartósan kiemelkedő eredményt értek el és kitűntek a közéletben való aktív részvételükkel, társadalmi aktivitásukkal.*

1. *A díj megnevezése: Törökszentmiklós Város Közművelődési Díj*
2. *Közművelődési Díj évente egy alkalommal adományozható.*
3. *Az adományozásról a Közművelődési Díjban részesített személy vagy közösség részére a polgármester emlékérmet és oklevelet ad át.*
4. *Az oklevélen fel kell tüntetni az adományozott nevét, az adományozás jogcímét, a város címerét, a polgármester és a jegyző aláírását és a polgármester bélyegzőjét.*
5. *A díjjal együtt magánszemélynek 50 000,- Ft; közösségnek 100 000,- Ft pénzjutalom jár, mely pénzjutalom közterheit (adó, járulékok, egyéb) az önkormányzat fizeti meg.*

*Törökszentmiklós Város Közművelődési Díj*

*adományozásának rendje*

*14/B. §*

*(1) A díj adományozására javaslatot tehet:*

*a) Képviselő-testület szakmai bizottsága,*

*b) a szakmához kapcsolódó intézmény,*

*c) szakmai munkaközösség,*

*d) civil szervezet*

*e) legalább három települési képviselő.*

*(2) A javaslatot minden évben legkésőbb január 10-ig Törökszentmiklós Város Polgármesteréhez kell írásban benyújtani.*

*(3) A javaslatnak tartalmaznia kell a díjazásra javasolt személy, közösség munkásságának, tevékenységének elismerésre méltó eredményeit, természetes személyazonosító adatait (születési név, születési hely, idő, anyja neve), és a javaslat indoklását.*

*(4) ) A beérkezett javaslatokat a Képviselő-testület illetékes bizottsága véleményezi.*

*(5) A díj odaítéléséről - a polgármester előterjesztése alapján - a Képviselő-testület dönt.*

*(6) A díjat a polgármester ünnepélyes keretek között adja át a Magyar Kultúra Napján.*

***Törökszentmiklós Város Közművelődési Díj visszavonása***

*14/C. §*

*(1) A díj visszavonható attól, aki arra érdemtelenné válik.*

*(2) Akit a bíróság a közügyek gyakorlásától jogerősen eltiltott, attól a díjat vissza kell vonni.*

*(3) A visszavonásra mindazok javaslatot tehetnek, akik az adományozást kezdeményezhetik. A visszavonásról a Képviselő-testület dönt.*

*(4) A pénzjutalom nem vonható vissza*

3. § Ez a rendelet a kihirdetését követő napon lép hatályba és az azt követő napon hatályát veszti.

Törökszentmiklós, 2015. december 17.

|  |  |
| --- | --- |
| Markót Imre s. k.  polgármester | Dr. Majtényi Erzsébet s. k.  jegyző |